সিন্ধু সভ্যতা
পূর্ণবর্ধিত সময়কালে এই সভ্যতা হড়প্পা সভ্যতা নামে পরিচিত। হড়প্পা ছিল এই সভ্যতার প্রথম আবিষ্কৃত শহরগুলির অন্যতম। ১৯২০-এর দশকে তদনীন্তন ব্রিটিশ ভারতের পাঞ্জাব প্রদেশে প্রত্নতাত্ত্বিক খননকার্যের ফলে এই শহরটি আবিষ্কৃত হয়। ১৯২০ সাল থেকে সিন্ধু সভ্যতার প্রত্নস্থলগুলিতে খননকার্য চলছে। ১৯৯৯ সালেও এই সভ্যতার বেশ কয়েকটি গুরুত্বপূর্ণ প্রত্নসামগ্রী ও আবিষ্কৃত হয়েছে। মহেঞ্জোদাড়ো সিন্ধু সভ্যতার একটি অতি গুরুত্বপূর্ণ কেন্দ্র।
প্রাগৈতিহাসিক এশিয়া
প্রায় ৫,০০০ খ্রিষ্টপূর্বাব্দের শুরুর দিকে পীত নদীর উপত্যকায় বসবাসরত মানুষরা চাষ করত, মাছ ধরত, খাওয়ার জন্য শূকর ও কুকুর পালত এবং ভুট্টা ও চাল উৎপাদন করত। নব্যপ্রস্তরযুগের শেষের দিকে তারা চীনের প্রাচীনতম সম্প্রদায় ছিল। এদের হস্তকর্মের মধ্যে সিরামিকের পাত্র, বড়শি, ছুরি, তীর এবং সূঁচ অন্তর্ভুক্ত। প্রায় ৬,০০০ খ্রিষ্টপূর্বাব্দে উত্তরপশ্চিমের শানসি, গানসু ও হেনান প্রদেশে দুইটি সভ্যতা প্রতিষ্ঠিত হয়েছিল। তারা লাল মৃন্ময় পাত্র তৈরি করত। অন্যান্য যেসকল সভ্যতা উদিত হয়েছিল, যারা মৃন্ময় পাত্র তৈরি করত, এদের মধ্যে শানসির বৌ-চী ও বানপো এবং হেবিই এর চিশান মানুষ অন্তর্ভুক্ত।